Twee groot aardbewings ruk NepalSkade wat deur die aardbewings aangerig is. Foto: Facebook Die eerste aardbewing het 7,9 op die momentmagnitudeskaal geregistreer. ŉ Aardbewing van 7,0 op die momentmagnitudeskaal het sowat 30 minute later gevolg. Die aardbewings het geboue ineen laat stort. Volgens berigte is talle mense beseer. Volgens die Xinhau-nuusagentskap is minstens drie mense dood. Inwoners is gemaan om buite hul huise te bly aangesien nog naskokke verwag word. Reddingspanne is intussen ontbied. Die episentrum van die eerste aardbewing was sowat 80 km van Kathmandu, die hoofstad van Nepal. Die stad het sowat 2,5 miljoen inwoners. Die eerste aardbewing is ook in Indië, Maleisië en Bangladesj gevoel.